section_heading: Tehničke karakteristike
paragraph_text: Među temeljnim karakteristikama novog aviona (poput povećanja maksimalne brzine i doleta, dobivanja civilnih i vojnih certifikata, interoperabilnosti s C-130) projektanti ističu i druge vrlo važne činjenice. Tako upućuju na povećanje maksimalne težine aviona pri polijetanju (31.800&nbsp;kg), novu pogonsku skupinu, novi stajni trap, pomoćnu naponsku jedinicu (iskoristivu tijekom leta), poboljšane strujne i hidraulične generatore, novi klima sustav kao i sustav protiv zaleđivanja, poboljšanu konfiguraciju kokpita u koju je ugrađena nova avionika. Ta ista avionika je prilagođena za korištenje Night Vision Systema. Provedba brojnih poboljšanja obuhvatila je i samu strukturu aviona. Upravljivost s kormilom visine (dubine) i kormilom pravca je olakšano novim servo uređajima. Kako bi se kompenzirala snaga novih motora, vertikalni stabilizator je redizajniran i povećan. mini|desno|260px|[[Rolls-Royceov motor AE2100-D2A sa šestokrakom elisom Dowty R-391 na C-27J.]] Za novu pogonsku skupinu, za C-27J je odabran turboprop motor Rolls-Royce AE2100-D2A snage 4.640 KS (3.460&nbsp;kW) koji je opremljen s FADEC sustavom (Full Authority Digital Electronic Control). Gondolu motora dizajnirala je britanska tvrtka Westland. Na motore je postavljena šestokraka elisa Dowty R-391 (od kompozitnog materijala) koja je identična onoj na C-130J. Ugradnjom novih motora i gondole znatno se olakšalo njihovo održavanje i opsluživanje. Također, uvelike su smanjene vibracije te unutarnja i vanjska buka uzrokovana radom motora kao i potrošnja goriva.